Vëlospist EuroVëlo 5

D****' (gekierzt EV5), och nach **Via Romea Francigena**, ass eng vun 19 Vëlosstrecke vum internationalen EuroVëlo-Reseau. Se féiert iwwer ca. 3300&nbsp;Kilometer vu Canterbury iwwer d'Alpe bis op Brindisi. Se ass no der laténgescher Bezeechnung *Via Romea Francigena* genannt, wat sou vill heescht wéi „De Wee op Roum dee vu Frankräich kënnt”. Dës Nord-Süd-Streck leeft duerch siwe Länner: Groussbritannien, Frankräich, Belsch, Lëtzebuerg, Däitschland, Schwäiz an Italien.

## Streck

### England
An England ass d'EV5 komplett ugeluecht an a béide Richtungen als *National Route 1* beschëldert. Se féiert vum Zentrum vu Canterbury, duerch den Hafe vu Sandwich bis op Dover.

### Frankräich
A Frankräich gëtt et zwéin Deeler vun der EV5: den nërdlechen Deel vu Calais iwwer Lille bis op d'Grenz mat der Belsch. Op deem Deel ass d'Verbindung vu Calais bis op Lille nach an der Planung, vu Lille aus féiert d'Pist iwwerdeems laanscht de Kanal vu Roubaix an iwwer Roubaix bis op de belschen Territoire.

Den zweeten, ëstlechen Deel fänkt zu Sarreguemines un a féiert iwwer Stroossbuerg bis op Mulhouse. D'Streck geet laanscht eng Rei vu Kanäl:

* de Saarkanal vu Sarreguemines op Gondrexange,
* de Marne-Rhäin Kanal vu Gondrexange op Stroossbuerg,
* den ale Bruchekanal vu Stroossbuerg op Soultz-les-Bains.

### Belsch
A Flandern féiert d'EuroVelo 5 vu Geraardsbergen iwwer d'LF6 (*Landelijke Fietsroutes*) bis op Bréissel. A Wallounie geet d'Streck iwwer de RAVeL-Reseau iwwer Namouer an Dinant bis op Maarteleng.

### Lëtzebuerg
D'EV5 kënnt bei Roumecht op den Territoire vum Grand-Duché a verleeft dann op enger Distanz vu knapps 107 Kilometer duerch d'Ländchen, bis op Schengen. Op hirem Trajet duerch Lëtzebuerg leeft d'EV5 iwwer verschidde regional Vëlosweeër an och iwwer follgend Deeler vun nationale Vëlosstrecken: 

* Schifergrouwepist (PC18) vu Roumecht op Kietscht,
* Westpist (PC17) vu Rammerech op Näerden,
* Atertpist (PC12) vun Näerden op Klengbetten
* Pist Nicolas Frantz (PC13) vu Klengbetten op Stroossen,
* Zentrumspist (PC1) ronderëm d'Stad,
* Janglispist (PC7) vun der Ellenger Gare op Réimech,
* Pist vun den dräi Flëss (PC3) vu Réimech op Schengen.

### Däitschland
Den däitschen Deel vun der  ass 80&nbsp;km laang a féiert duerch d'Saarland a Rheinland-Pfalz, laanscht Saarlouis a Saarbrécken bis op d'franséisch Grenz, wou se un den ëstlechen Deel duerch Frankräich ugeschloss ass (kuckt uewendriwwer).

### Schwäiz
An der Schwäiz ass d'EV5 komplett ugeluecht. Se féiert iwwer d*'Schwäizer Streck Nr. 3* duerch de Jura an d'Zentralschwäiz iwwer Basel, Aarau, Luzern, Andermatt, de Gotthardpass, Bellinzona a Locarno bis op Chiasso.

### Italien
An Italie sinn eréischt e puer kuerz Stécker vun der EV5 ugeluecht, de Rescht ass nach am Opbau oder der Planung. D'Streck vun der EV5 féiert iwwer d'BicItalia *BI 3 Ciclovia dei Pellegrini* a féiert duerch Mailand, Pavia, Fidenza, Piacenza, Parma, Berceto, Aulla, Florenz, Siena, Bolsena, Roum, Fiuggi, Cassino, Benevento, Candela, Gravina in Puglia, Taranto op Brindisi.

## Biller

Traditional photo point on PC 12 near Eischen (47362529722).jpg
Hangenbieten (Bas-Rhin) véloroute du canal de la Bruche.jpg
Rorschwihr (Bas-Rhin) véloroute du vignoble (02).jpg 


## Um Spaweck

Pläng vun der EV5 op OpenStreetMap:

* Streck duerch England
* Streck duerch Nord-Frankräich
* Streck duerch d'Belsch
* Streck duerch Lëtzebuerg
* Streck duerch Däitschland
* Streck duerch Ost-Frankräich
* Streck duerch d'Schwäiz
* Streck duerch Italien